Plângerile unui monah (fragment) de Sfanţul Ignatie Brianceaninov 

INTRODUCERE 

Stau singur in chilie, cu uşile inchise; fereastra este astupata cu o perdea groasa; o candela 
modesta pâlpâie in fata sfintelor icoane, imprastiind in chilie o lumina firava, posomorâta. Mi- 
ajunge acesta lumina; am lăsat orice lucru deoparte. Sed pe laita, in nedumerire, intr-o tăcere 
tulbure. Mi se pare ca nu mai exist. Nu-mi sta gândul la nimic, tristeţea imi copleşeşte 
sufletul; lacrimile mi se preling pe obraji si pe haine si plânsul imi tine loc de orice 
indeletnicire. Nu intraţi, nu intraţi, rogu-va la mine! Nu căutaţi sa ma scoateţi din tăcere! Nu 
sunt in stare sa stau acum de vorba cu prietenii. Am nevoie de singurătate. Nu sunt in stare 
decât sa plâng. Cu cat ar incerca cineva sa ma indeparteze mai mult de aceasta stare, cu atât as 
ravni-o mai mult si m-as lasă cuprins de ea. Fiindcă ma hrăneşte si imi da linişte, cu toate ca 
este foarte amara. O turturica plina de elan zboară de pe o creanga uscata, pe alta creanga 
uscata; pe o creanga verde nu se asaza; asa fac si eu, trecând de la un gând de jale la alt gând 
de jale, de la stări de tristeţe la alte stări de tristeţe; gândurile si simţămintele plăcute nu se 
prind de o inima indurerata. 

Când Ierusalimul a fost pustiit si distrus, iar locuitorii sai duşi in robie, intr-o tara indepartata, 
atunci Ieremia proorocul, care proorocise in zadar nenoricirile Ierusalimului din pricina 
nelegiuirilor locuitorilor sai si care ii chemase zadarnic la pocăinţa pe nelegiuiţii orbiţi si 
invartosati la inima, a rămas pe ruinele Ierusalimului, sa-si planga profeţia implinita. Cu 
suspine, cu neogoite suspine, pe cenuşa templului pârjolit, templul care trecea drept o minune 
a arhitecturii si care era singurul de pe pamant inaltat intru slava adevăratului Dumnezeu. 
Suspina proorocul cu suspine neogoite pe dărâmăturile oraşului; era singurul oraş de pe 
pamant in care inchinatorii adevăratului Dumnezeu puteau sa-I inchine Lui, intocmai cum 
oranduise El, singura rugăciune bineprimita de Dumnezeu. 

Lacrimile mele nu cad pe dărâmături si nici pe mormane de cenuşa; nu plâng după un templu 
făcut de mana omeneasca, din marmura, profira si lemn neputrezicios. Nu suspin pe ruinele 
oraşului care s-a zidit veacuri de-a rândul, cu braţele puternice al regilor, ale popoarelor, ale 
aurului; tanguielile mele nu insotesc in zbor mulţimile iudeilor, deşi in robie seculara de ani 
fara număr, pricina plângerilor mele este morala si tărâmul lor este acela al sufletului. Plâng 
mistuirea in flăcări a unui templu nevăzut, nezidit de mana omeneasca, pe care Dumnezeu 1-a 
creat pentru o nevăzuta, inalta slujire dumnezeiasca. Plâng surparea unui oraş tainic, menit sa 
fie salas si adăpost de gânduri si simţăminte binecuvântate. Plâng căderea in captivitate a 
sufletului, a mintii si a inimii infrante de păcat. Sunt ţinute in prinsoare, legate cu lanţurile 
patimilor, duse in robie, in imparatia si in cetatea de căpetenie a Babilonului, sub stăpânirea 
arhanghelului osândit, stapan aspru si crud al tuturor făpturilor raţionale osândite, deopotrivă 
ingeri si oameni. 

Plâng cu plângere de pocăinţa si de iubire. Ma las cuprins de tristeţe mântuitoare, nu de aceea 
care aduce omului moarte. Nu ma intristez pentru deşertăciuni, pentru lucruri nestatornice, 
trecătoare. Ma cuprinde plânsul moştenit de la protoparintele meu Adam, care a inceput a 
caută plânsul gândind ca va afla in el ogoire după pierderea desfătărilor raiului. In acest plâns 
se răsfrânge fericirea veşnica. Acest plâns este o mărturie ca fericirea veşnica a fost hărăzită 
omului; acest plâns este un mijloc de redobândire a fericirii veşnice.. Ca o răsfrângere a 
fericirii, ca un suspin si ca o aducere aminte, pentru si despre fericire, plânsul cuprinde in sine 
o desfătare; invaluind in mâhnire inima, el o adapă si o oblojeşte cu linişte. Dumnezeu-Omul 
a lăcrimat cu lacrimile Sale intrutotsfinte, pentru Lazar cel mort de patru zile; Dumnezeu- 
Omul a vărsat dumnezeiestile Sale lacrimi pentru oraşul in care furnica mulţime mare de 
oameni, pentru poporul care nu si-a dat seama sau s-a prefăcut a nu-si da seama de venirea lui 
Dumnezeu. Nu numai desfrânata si-a spălat cu lacrimi păcatele; nu numai păcătoşii care voiau 
sa se impace cu Dumnezeu prin pocăinţa alergau cu lacrimi in ochi; căpetenia Apostolilor 



vedea in lacrimi un lucru mântuitor, leacul de care nicicum nu te poţi lipsi. "A plâns cu amar" 
marele Petru, când s-a lepădat de Hristos. Cu planset si cu lacrimi si-a tămăduit păcătoasa 
rana ucigasa. Exista oare cineva care, cazând inaintea lui Dumnezeu, cu lacrimi in ochi sa nu 
fi fost ascultat ? Ahab, regele cel fara de cinste al Israelului, si-a stropit obrazul cu cativa 
stropi de lacrimi, umilindu-se pentru putina vreme, după care a continuat sa-1 manie pe 
Dumnezeu prin faptele lui de necinste. Dar acele puţine lacrimi - umilinta-i trecătoare si 
stearpa - n-au rămas fara urmări; osânda rostita impotriva slujitorului idolilor, care se mânjise 
de sângele unor victime nevinovate, a fost ridicata. "Vezi cum s-a smerit Ahab inaintea Mea 
?" - avea sa vestească glasul lui Dumnezeu prin proorocul Ilie, prin care se făcuse cunoscuta 
pedepsirea regelui - "Fiindcă s-a smerit inaintea mea chiar si pentru o umilinţa slaba, pentru 
nişte lacrimi puţine si neinsemnate - nu voi aduce necazurile in zilele lui", nu voi tine seama 
ca i-am dat o groaznica osânda, pentru groaznice nelegiuiri. Nu pot vedea pe cineva plângând, 
fara a-i arata mila Mea. 

O, frate al meu preaiubit! Inima mea suferă pentru tine. Plâng pentru tine si nu ma pot opri. 
Ma indeamna la plâns iubirea de oameni a Domnului Iisus si nefericirea care te-a lovit. Din 
lacrimile celui ce plânge si se intristeaza pentru păcate mijejste speranţa mântuirii, asemeni 
unei stele pierdute in bezna nopţii. Amesteca plânsul meu cu plânsul tau, lacrimile tale cu 
lacrimile mele. Nu ne va respinge Domnul pe cei ce ne rugam Lui. pe cei ce suspinam 
inaintea Lui, straduindu-ne sa ne vindecam prin pocăinţa. El, Cel ce ne-a dat pilda plângerii, 
deschide in noi izvoarele lacrimilor. El, singurul care poate curata intinaciunea sufletului, ne 
va curata pe noi prin pocăinţa, prin lacrimi, prin har dumnezeiesc. Păcatul este născător de 
plâns si de lacrimi. 

Voi incepe, deci, sa dau drumul strigării mele. prin suspine si prin tânguiri voi uşura si voi 
indeparta apăsarea inimii mele. Cuvintele plângerilor mele sa nu-ti fie nici tine răni, nici 
dojeni, ele sunt o expresie a iubirii, semne ale compasiunii si copartasiei, glas blând de 
liniştire si incurajare, chemarea de a paraşi vieţuirea in păcat, de a paşi din nou pe tărâmul 
mohanicestilor, sfintelor fapte de desăvârşire, chemare la scuturarea jugului păcatului, la lupta 
bărbăteasca cu incepatoriile si cu puterile cele de sub cer, pentru libertate spirituala. Plângând 
pentu tine, ma plâng si pe mine insumi. Sunt si eu incarcat de păcate, zăngănesc si deasupra 
mea grelele lanţuri ale gândurilor si simtamintelor păcătoase. Luandu-mi ingaduinta de a 
plânge pentru tine, plângi si tu, rogu-te, pentru mine. Sa ne unim inimile in plângere! 
îmbrăcaţi fiind in lacrimi, ca intr-o haina pe care am pus-o pentru a ne acoperi goliciunea 
spirituala si ruşinea, care ne-au venit din pricina neimplinirii poruncilor lui Dumnezeu, sa 
cădem inaintea Domnului; sa nu venim cu deşartă si trufaşa indreptatire de sine, cu care se 
pecetluieşte intotdeauna păcătoşenia si pieirea omeneasca; sa-i aducem mărturisire din inima 
infranta si smerita. Prin sincera si hotărâta mărturisire a greşelilor noastre, a căderii noastre, a 
condiţiei noastre mizerabile sa pasim către pocăinţa si mântuire. Pocăinţa este poarta spre 
Dumnezeu. "Intraţi la porţile Lui cu spovedanie si in curţile Lui cu laude marturisiti-va Lui" 
vesteşte si statorniceşte pentru intreaga omenire proorocul, chemând la pocăinţa intreg neamul 
omenesc. 
1 

A ajuns pana la mine, pe neaşteptate, o veste trista; iute ca săgeata a ajuns. Mi-a rănit adânc 
inima si in acelaşi timp mi-a adus inaintea ochilor o privelişte uluitoare, intunecata, in stare sa 
ma amărască cum nu se mai poate. Cel ce la o vârsta frageda s-a legat de Domnul, cel ce si-a 
inchinat zilele vesele ale adolescentei nevointelor mohanicesti, dispretuind de timpuriu 
deşertăciunea lumii, este acum ademenit si luat in batjocura de lume. Vai tie! Ai naufragiat la 
liman! Vai tie! Te-ai lăsat prins de neamuri străine in propria-ti cetate ! Vai tie! Păcatul te-a 
luat in robie, păcatul greu, păcat de moarte, legandu-te cu lanţuri nevăzute, cu neputinţa de 
dezlegat prin nici o sforţare omeneasca. Stand intre zidurile mănăstirii cu trupul, te-ai 



instrainat de sfanţul locaş cu sufletul. El tânjeşte după tine ca după un fiu care s-a rătăcit de el, 
ca după un fiu care, nesocotindu-i sfatul ce i 1-a dat inimii sale, este ca si cum l-ar fi părăsit. 
Măreţele biserici ale lui Dumnezeu, smeritele chilii călugăreşti, turlele intunecate, zidurile 
crenelate ale bătrânei mănăstiri, sfinţite de nevointele duhovniceşti ale atâtor bătrâni cuviosi, 
te privesc cu jale, ca si când ti-ar fi ghicit trădarea tainic săvârşita in sufletul tau. In sfintele 
cântări duhovniceşti răsuna cântări de jale, inima ii aude si suferă de nenorocirea ta, desluşind 
in cântările bisericeşti o plângere pentru tine, asemeni tanguielilor de ingropaciune. 

Plâng pentru tine toata ziua; plâng pentru tine toata noaptea. Plânsul meu nu preţuieşte mare 
lucru. Se intampla insa o mare plângere, al cărei preţ nu poate fi de nimic egalat: plâng 
ingerii, plâng chipurile mucenicilor si părinţilor din ceata pustnicilor, plâng toţi vieţuitorii 
cerurilor, nicicum nu-si ogoiesc plânsul. Se uita din cer cu luare-aminte si cu dragoste spre 
pamant, se bucura de faptele bune ale oamenilor, se intristeaza de păcatele lor. L-ai intristat pe 
insusi Cel ce te-a făcut din nimic si te-a răscumpărat cu scump sângele Sau. "Ce folos ai de 
sângele meu de ma cobor in stricăciune ?", grăieşte El către toţi greşiţi, către cei care vieţuiesc 
in păcat. Atotsfantul, neatins de stricăciune, se coboară in stricăciune, dandu-se creştinilor 
imbracati in Hristos si care ii au in ei pe Hristos, atunci când se ating de intinaciunea 
nelegiurilor. 
3 

Păcatele in aparenta neinsemnate, trecute cu vederea, nevindecate prin pocăinţa, duc la păcate 
si mai grele, iar intr-o viata nepasatoare de ea insasi, se naşte in inima mândria. Invata-te sa te 
veghezi pe tine, sa nu te increzi in tine, nici sa nu te autoadmiri, ca sa agoniseşti inima 
infranta si smerita, pentru ca păcatul tau, stand inaintea ta, sa-ti infranga trufia si setea de 
mărire. Domnu a ingaduit sa fi supus ispitei care s-a lăsat asupra ta ca un nor, purtat de vârtej, 
nu ai rezistat loviturii la care ai fost supus. Ai incaput pe mana vrăjmaşilor. Te-au impresurat 
cei ce-ti urase sufletul, prinzandu-ti-1 cu cătuşele grele, luandu-1 in captivitate si robie, 
acoperandu-1 cu nenumărate, chinuitoare, de ne tămăduit răni!" 
4 

Parasit-ai sfintele fapte călugăreşti de desăvârşire; slujirea ta către Dumnezeu s-a prefăcut 
intr-o ruşinoasa făţărnicie. Când sufletul a căzut in păcat de moarte si i s-a făcut acestuia 
locaş, nu se mai afla in el loc pentru adevărata slujire a lui Dumnezeu. Tristeţea si moleseala 
au pus stăpânire pe tine; puterea bărbăţiei s-a ofilit; pornirea spre bine s-a zdruncinat; inima s- 
a lipsit de binecuvântata pace si de liniştea din care se nutreşte si prinde aripi monahul in 
mersul sau către Dumnezeu. Gândurile deşarte si păcătoase, starea de descurajare, care vine 
odată cu ele, si-au găsit adăpost in sufletul tau, asa cum sălăşluiesc in casele părăsite gadinele 
si pasările de prada. O singura fărădelege ti-a prădat toate faptele bune. Pentru ca cine va păzi 
toate legea, dar va greşi intr-o singura porunca, s-a făcut vinovat fata de toate poruncile, ne 
invata Scriptura. Când tulpina plantei este retezata de coasa, florile si frunzele ei se ofilesc. 

înainte de a fi căzut in păcat, vrăjmaşii nevăzuţi ti-au adus tulburare in suflet, atingandu-1 
numai pe dinafară, clatinandu-1 doar la suprafaţa. Ei nu pătrunseseră in inima, aceasta fiind 
insemnata de mana lui Dumnezeu, n-au putut sa te ia in stăpânire, i-ai defăimat si i-ai respins, 
standu-le impotriva. Le-ai cedata in ceasul nevegherii sale, al negrijii fata de tine, li te-ai 
supus de bunăvoie, le-ai făcut pe plac; le-ai urmat indemnurile ademenitoare, aducătoare de 
moarte. Te-ai făcut robul lor; te stăpânesc si te mana din urma, prin hăţişuri si prăpăstii, prin 
mărăcini si pietre ascuţite; te-au legat, te-au inlantuit, nu ai putere sa li te impotrivesti. 
Domnul, cel ce vede inainte tot si carmuieste peste tot, a vrut sa te umilească, din pricina 
multelor tale păcate. Orice gând bun, orice intenţie buna este inabusita de păcatul care te-a 
luat in stăpânire. 
6 



"Asa si-a irosit fiica Sionului toata strălucirea!" Luatu-ti-s-a toata frumuseţea sufletului tau, 

juruit lui Hristos, frumuseţea cea duhovniceasca. Gândurile cucernice in care iti stătea mintea 

ca intr-un foişor de nunta s-au risipit; risipitu-s-au sfintele simţăminte care iti invaluiau inima 

si in care isi găsea pace si desfătare. Le cauţi, dar nu le găseşti. S-au risitpit departe, nu se ştie 

unde, locul lor fiind luat de gânduri păcătoase, lumeşti, de simţăminte pătimaşe. Singur te-ai 

lipsit de o inalta, imparateasca vrednicie! Ai căzut in starea jalnica de rob! Amara este 

neputinţa pe care o aduce in suflet păcatul de moarte; din pricina ei si a slăbiciunii, orice 

intalnire cu gândul ademenitor, nelegiuit, drăcesc inseamna infrangere pentru suflet 

A venit un timp al indurării, timp greu, timpul injosirii si dezonoarei tale, timpul in care ai 
fost indepartat de la fata lui Dumnezeu. Lipsit de ajutorul Celui preainalt, uitat parca de 
Dumnezeu, lăsat pe mâinile vrăjmaşilor, ai devenit pentru ei o jucărie si un lucru de batjocura. 
Căderea călugărului si a oricărui creştin este pricina de plângere pentru sfinţii ingeri; este 
pricina de bucurie pentru inraitii demoni. Ordiile lor tresaltă de bucurie la nenorocirile 
oamenilor, răsuna printre ele un hohot de ras asurzitor, smintit. 

Ademenitu-s-a mintea ta; muscat-a din fructul oprit de Dumnezeu; privit din curiozitate si fara 
precauţie, fructul părea frumos cum nu se mai poate. Din cale-afara de frumos părea fructul 
din necunoaştere, din naivitate, din lipsa de experienţa; sfatul răuvoitor, viclean, a izbutit sa-1 
facă pe om sa muşte din fruct. Si astfel, muşcând, a fost lovit de moarte. Amareala acelei 
muşcaturi veninoase iti mai mânjeşte buzele, fiinţa ta lăuntrica se zbuciuma in chinuri de pe 
urma otrăvii care lucrează in ea. Tulburarea, confuzia, intristarea, necredinţa iti copleşesc 
sufletul. Sleit de puteri, tulburat de păcat, priveşti indarat, după ce te indreptasesi către 
imparatia lui Dumnezeu. 

Oare sa nu-ti fi amintit, atunci când te-ai aflat la marginea căderii, pe buza parapastiei 
păcatului, ca, mai devreme sau mai târziu, vei avea parte de un sicriu strâmt si de un mormânt, 
si ca ele se pregătesc negreşit drept salas pentru orice făptura trupeasca ? Si ca păcătoasele 
desfătări iau sfârşit indata ce omul incepe sa se descompună, ca trupul, pe seama căruia se 
căleşte sufletul, este sortit a se da jertfa putreziciunii si mâncare viermilor. De aceasta nu ti-ai 
adus aminte. Uitat-ai de judecata lui Dumnezeu, cea care aşteaptă cu răbdare intoarcerea spre 
pocăinţa a păcătoşilor, dar care ii paste pe toţi. Nu va intarzia infricosata judecata; curând, 
curând va sa vina; veni-va "ca un fur noaptea". Cere-i-se-va atunci socoteala fiecărui om de ce 
a făcut in şederea si in lucrarea lui pe pamant. Ai uitat ca viclenii si cumpliţii demoni care se 
arata acum sufeltului in chip de visări desfătătoare, care ii ademenesc cu gândul de a-1 lua in 
stăpânire, se vor năpusti asupra sufletului, in clipa despărţirii acestuia de trup, ca nişte fiare 
sălbatice, si daca vor face dovada ca este al lor, ii vor răpi. Ai uitat de soarta veşnica a 
păcătoşilor care nu s-au invrednicit de mila lui Dumnezeu. Pentru ca au respins virtutea si 
pocăinţa prin care se vindeca nesocotirea virtuţilor, vor fi aruncaţi in iadul cel mai din afara, 
vor fi daţi chinurilor si schingiuirilor fara de măsura si fara de sfârşit. Uitat-ai acestea toate si 
ai căzut cu groaznica cădere. Toate ale lumii - petrecerile, distracţiile, grijile si indeletnicirile 
lumeşti - nu-ti vor aduce linişte. Ele fac sa aţipească conştiinţa pentru puţin timp, dar nu pot s- 
o inabuse. In clipele când incepi sa te scrutezi pe tine, ea se trezeşte si, desteptandu-se incepe 
sa te acuze tot mai necruţător. 

Dumnezeule milostiv! Tu vezi si porţi neputinţele omeneşti ce stau dezgolite inaintea ochilor 
Tai; vezi neputinţa si necuratia mea, in toata goliciunea, in fata ochilor Tai, patimile si 
demonii cumpliţi care ma supun caznelor si schingiurililor. 

Străinul de neam "sa nu intre in obştea Domnului", porunceşte Dumnezeu. N-am păzit 
porunca Dumnezeului meu. Am săvârşit o trădare prin care străinii de neam au pătruns nu 
doar in templu, ci si in altar, mâini necuvincioase s-au atins de prinoasele si de vasele sfinte. 



Numesc templul lui Dumnezeu intreaga făptura a omului; altarul-inima, vasele si prinoasele- 
gandurile si simţămintele. Templul lui Dumnezeu este pângărit de picioare spurcate si de 
duhuri spurcate; ele au intins altarul; au prefăcut gândurile si simţămintele duhovniceşti 
binecuvântate intr-unele trupeşti, urat mirositoare. 

Jelaniile imi umplu fiinţa! Durerea si-a făcut cuib in mine, imi roade inima ca un vierme, 
musca din ea ca un şarpe. Caut alinare, caut mângâiere, caut hrana duhovniceasca din care m- 
am indestulat cândva, nimic nu aflu! Ştiu ca acea hrana nutreşte si bucura. Mi se propune insa 
o alta hrana; mi se da cu de-a sila hrana păcatului; sunt ademenit cu ea, fagaduindu-mi-se ca 
ar putea sa ma sature; dar ea numai ca nu satura, ci provoacă o si mai mare foame, o groaznica 
istovire, neptinta, zdruncinare. 

Doamne, Doamne al meu! Greşit- am inaintea fetei Tale, inaintea ochilor Tai! Vezi cat sunt de 
umilit. In fata ochilor Tai preasfinti, tâlharii ma batjocoresc. M-ai părăsit fiindcă si eu Te-am 
părăsit. Ma aflu in mâinile celor pe care i-am pus inaintea Ta. Nu indraznesc sa-mi arunc 
ochii spre Tine, nu cutez a-mi ridica mâinile spre Tine, nu am curaj sa rostesc un singur 
cuvânt inaintea Ta. Greşeala mea, trădarea mea mi-au luat orice indrazneala. Am căzut, m-am 
făcut jertfa nebuniei mele, jertfa vicleniei si vrajmasieii demonilor. Ma aflu apropape de 
deznădejde! Inima imi spune ca stau la porţile ei. Nu am pe nimeni care sa pună o vorba buna 
pentru mine, sau poate ca sunt unii, dar eu nu-i cunosc. Sa fie mijlocitoare inaintea slavei Tale 
celei neatinse bunătatea Ta cea nemărginita. 

Toţi cei care pasiti pe calea vieţii pământeşti, toţi cei care străbateţi tărâmul de la pântecele 
mamei care v-a născut pana la groapa si mormânt, pana la infricosatoarele porţi prin care 
fiecare om intra in nemăsurata si tainica veşnicie, "priviţi si vedeţi daca este vreo durere ca 
aceasta care ma copleşeşte". Nu ma intristez pentru pierderea avuţiilor si privilegiilor 
pământeşti, nu ma las doborât de durerea prigoanelor purtate impotriva mea, de defăimările si 
rănile venite de la oameni; nimic din ceea ce este vremelnic nu slujeşte drept pricina vaietelor 
mele, a istovirii inimii mele. Sufăr, ma chinuiesc, fiindcă m-am indepartat de Dumnezeu prin 
cădere in păcat. L-am trădat pe Domnul, stau respins departe de fata Creatorului meu, 
cufundat in bezna morala, predat demonilor. Mâinile si picioarele imi sunt legate; lucrarea 
sfânta imi este luata, luat imi este insasi darul de a ma dedica ei. Zac vătămat, in neputinţa, in 
prăpastie. O prăpastie care mi se arata in chip tainic, dar foarte desluşit: abisul iadului. Beau 
paharul amărăciunii, paharul smereniei. Paharul pe care mi L-a umplut Dumnezeu, in dreapta 
Sa manie. 

Neintelese sunt caile Domnului. In sfânta Sa judecata, Domnul a chibzuit si a dat dreapta 
hotărâre pentru mine: aceea de a fi osândit, ingaduind sa fiu cuprins de focul patimilor, foc 
vrăjmaş, sa dau inapoi (cad) din tărâmul duhurilor, cel de sub cer, templul sufletului meu sa 
fie pârjolit, podoabele sale nepreţuite prefăcute in cenuşa. Fost- au intinse curse inaintea 
picioarelor mele si eu nu le-am băgat in seama, prinsu-m-am de ele, vrăjmaşii au tabarat 
asupra mea, venind din ascunzatorile lor; am fost luat prin surprindere, am fost infrant, am 
incercat sa fug. Dar Domnul nu mi-a arătat mie mila, predatu-m-a vrajamasului. Pieirea cea de 
pe urma ma inspaimanta. Lanţul zilelor mele s-a prefăcut intr-un lanţ al suferinţelor mele. 
Păcatul sta inaintea mea ca o nametenie de om, cu paloşul gol in mana. Ochii lui mânioşi 
scapără de o flacăra roşie ca sângele; gura ii este căscata monstruos, scarsneste din dinţi. Si nu 
ma slăbeşte o clipa, ziua si noaptea. 

Vrăjmaşul nu m-a scăpat din ochi multa vreme, de când m-am născut, de când am primit 
botezul, pizma si ura nedomoilte ii indemnau sa ma tina sub supraveghere, neobosit. Pândea 
ceasul in care, din uşurătate, sa-mi pierd vegherea de sine, prudenta. A tot aşteptat acest ceas, 



pana când a si venit, meşter fiind vrăjmaşul in pierzania oamenilor, m-a lovit de-a binelea si 
sigur. 

Acum, când ma aflu prins de vrăjmaş, căzut in robia lui, el ma păzeşte din nou, ca sa nu fug 
din prinsoare, sa nu-mi scutur jugul; greu si ruşinos jug! Tăria mea s-a slabanogit, braţele si- 
au pierdut puterea, nu ma pot ridica din cădere, nu ma pot slobozi din captivitate. Port 
imbracaminte de carne care ma face totodată greoi si neputincios; zac in ea ca si cum as fi 
legat, ţinut in temniţa; vrăjmaşul meu este un duh sprinten, se mişca precum fulgerul; 
veşmântul lui, care ii tine loc de orice arma, este ţesut din fel de fel de apucaturi, cunoştinţe, 
puteri; vrăjmaşul ma păzeşte asemenea unui leu care răcneşte la prada sa, neajutorata. Nu sunt 
in stare sa ma impotrivesc lui; adaug păcatelor vechi păcate noi, ma desfatez, silit, in patimi. 
Domul m-a dat pe mana chinuitorilor 

"Stăpânul a toate a strivit ca in teasc pe fecioara, fiica lui Iuda", a strivit sufletul meu predat 
Domnului cu credinţa in El; "pentru aceasta plâng mereu", plâng si suspin cu plângere pe care 
eu insumi nu mi-o pot explica si n-o inteleg. Duhul meu tânjeşte si se chinuie. Isi simte 
sărăcia si nimicnicia. Cu ingaduinta Domnului, cetatea mea s-a năruit, schimbatu-si-a 
infatisarea in rau, frumuseţea i-a fost slutita, schimonosita, luatu-i-s-a nepatimirea. "Datu-mi- 
s-a mie un ghimpe in trup, un inger al satanei; sa ma bata peste obraz ca sa nu ma trufesc." 
îngerul acesta urmăreşte un scop: acela de a ma pierde. Dar in ceea ce face si netinand seama 
de ce face, este ingaduinta lui Dumnezeu, telul sau nepătruns, intelept si bun. 

"Din ochii mei izvorăsc lacrimi, căci departe de mine este Mângâietorul, Cel ce-mi imbarbata 
inima. Feciorii mei cu toţii au fost daţi pieirii, căci duşmanul a avut biruinţa. Gândurile sfinte 
care liniştesc inima, o imbarbateaza si o invioreaza umpland-o de inveselitoarea speranţa a 
mântuirii s-au indepartat de la mine. Darul Sfanţului Botez a amuţit in mine; intristatu-L-am 
pe Duhul Sfanţ, L-am mâhnit cu păcatul meu de moarte. Apropiatu-m-am de tot ce este de 
potrivnic si vrăjmaş lui Dumnezeu si acestea au pătruns si lucrează in mine. Umplutu-m-am 
de intuneric, umplutu-m-am de sminteala. Rugăciunea imi este furata de risipirea mintii; 
gândurile la patimi desfrânate mi-o spurca si mi-o nimicesc. Vrăjmaşul s-a pornit asupra mea 
cu inversunare. Vărs şiroaie de lacrimi ca dintr-un izvor si ele nu-mi aduc folosul pe care mi-1 
aducea inainte putinii stropi de lacrimi. Amare sunt lacrimile mele! Nepatimirea pierduta 
trebuie planşa cu lacrimi amare. Intinaciunea - pecetea pe care o lasă căderea in păcat - trebuie 
spălata de pe suflet cu lacrimi amare. Păcatul de moarte, trecut in cartea voievodului ceresc, 
trebuie şters cu lacrimi amare. Nevinovăţia, dragostea sfânta varsă lacrimi de bucurie. Vin la 
picioarele Celui ce S-a răstignit pentru mine, cu lacrimi amare, cu inima infranta, cu sărăcia 
mea. Primeste-ma, Doamne al meu, asa cum ai primit lacrimile desfrânatei; preţ, pe care 
fericita Măria 1-a vărsat pe picioarele Tale. Tu, Atotputernice si Atotbun, prefă păcătoasele si 
amarele mele lacrimi in mir binemirositor si bineprimit de Tine. Ridica de pe cântarul Tau 
drepta Ta osânda si manie; pune pe acest cântar al Tau iubire de oameni, neasemuita putere a 
lacrmimilor Tale, puterea neasemuita a sângelui Tau. Ti ai vărsat pentru noi nepreţuitul Tau 
sânge; ai plătit răscumpărarea noastră. Cu lacrimile Tale ti-ai arătat dragostea pe care ne-o 
porţi; ai pecetluit aceasta dragoste cu sângele Tau atotputernic, dumnezeiesc, ai curăţat 
păcatele intregii lumi. 

îmi inalt mintea către Dumnezeu; ea insa nu are putere sa se ridice de pe pamant si sa stea 
deasupra lui. S-a străduit mult, dar zadarnic. Cum se ridica de pe pamant, cum cade inapoi, se 
prăbuşeşte de parca ar fi trasa indarat de o mana de fier. Domnul m-a părăsit, impresuratu-m- 
au din toate părţile cei ce caută pierirea sufletului meu. Daca m-as bizui numai pe puterile 
mele, nu m-as putea ridica din prinsoare. Domnul, numai Domnul ii ajuta sa se ridice pe cei 
cazuti; ii invie pe cei morţi. Mie insa Domnul mi-a hărăzit alta soarta. El vede cat de jos am 



căzut, dar nu-mi vine in ajutor. A auzit suspinul meu, strigatul meu si nu ma scoate din 
prinsoare, din cumplita captivitate, din colţii iadului. Duşmanul triumfa, isi serbează biruinţa, 
este convins ca am pierdut cu adevărat. In smintita lui manie, in smintita lui trufie, el crede ca 
Dumnezeul meu nu are putere de a ma smulge din mâinile lui, iar despre sine crede ca i se 
poate impotrivi, ca-i poate tine piept cu izbânda Dumnezeului meu, Dumnezeului 
Atotputernic. 



